หึ่ง! BTS ลุยรวบหุ้น JMT กว่า 3% จับตา JMART ขายบิ๊กล็อตฟันกำไรพิเศษเกิน 500 ลบ.
หึ่ง! BTS ลุยรวบหุ้น JMT กว่า 3% จับตา JMART ขายบิ๊กล็อตฟันกำไรพิเศษเกิน 500 ลบ.
หึ่ง! BTS ลุยรวบหุ้น JMT กว่า 3% จับตา JMART ขายบิ๊กล็อตฟันกำไรพิเศษเกิน 500 ลบ.
6 ก.พ. 2563

สืบเนื่องจากกรณีวานนี้มีรายการซื้อขายหุ้นผ่านระบบการซื้อขายตลาดหลักทรัพย์บนกระดานรายใหญ่ (Big Lot Board) ของบริษัทเจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT จำนวน 28 ล้านหุ้น หรือคิดเป็น 3.15% ของหุ้นจดทะเบียน ด้วยราคาเฉลี่ย 19.40 บาทต่อหุ้น
ล่าสุด ผู้สื่อข่าวรายงานมีกระแสข่าวว่า การทำรายการดังกล่าวเป็นการซื้อขายกันระหว่างบริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS ซึ่งเป็นผู้ซื้อ และบริษัท เจ มาร์ท จำกัด (มหาชน) หรือ JMART เป็นผู้จำหน่าย
ทั้งนี้เป็นที่น่าจับตา เพราะเมื่อคำนวณจากหุ้นที่ขายออกมาจำนวน 28 ล้านหุ้น ที่ราคาเฉลี่ย 19.40 บาท พบว่า JMART จะบันทึกกำไรจากการทำรายการดังกล่าว 529.20 ล้านบาท เนื่องจาก JMART มีต้นทุนเพียง 0.50 บาท ซึ่งคำนวณจากราคาพาร์ ทำให้มีกำไรจากส่วนต่างราคาหุ้นครั้งนี้ที่ 18.90 บาทต่อหุ้น
 
อนึ่งราคาหุ้น JMT ปิดเช้านี้ที่ระดับ 22.90 บาท บวก 0.20 หรือ 0.88% สูงสุดที่ระดับ 23 บาท ต่ำสุดที่ระดับ 22.60 บาท ด้วยมูลค่าการซื้อขาย 88.98 ล้านบาท
ส่วนราคาหุ้น JMART ปิดเช้าที่ระดับ 9.40 บาท บวก 0.20 บาท หรือ 2.17% สูงสุดที่ระดับ 9.50 บาท ต่ำสุดที่ระดับ 9.30 บาท ด้วยมูลค่าการซื้อขาย 37.17 ล้านบาท